OpenLLM-France/wikimedia huggingface dataset:
# Megarcys sjostedti

Megarcys sjostedti és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a l'Extrem Orient Rus: Kamtxatka

## Referències

* ↑ Klapálek, 1912. Coll. Zool. Selys. 4(1):10.
* ↑ uBio (anglès)
* ↑ Navàs, 1930. Ark. Zool. 21A(7):2.
* 1 2 3 Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Global Species (anglès)

## Bibliografia

* Claassen, 1940. Mem. Cornell agric. Exp. Sta. 232:115.
* Ricker, 1952. Ind.Univ.Pub.Sci.Ser. 18:78.
* Illies, 1966. Das Tierreich 82:371.

## Enllaços externs

* Encyclopedia of Life (anglès)
# Tulčík

Tulčík és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1248.
# La España salvaje

La España salvaje és una sèrie de televisió, emesa per Televisió Espanyola, de 10 episodis. Aquests episodis són documentals sobre naturalesa. Es va estrenar el 1996.
Els 10 documentals tenen 30 minuts de durada. Hi ha dos documentals sobre cada estació de l'any, sent el primer la introducció i l'últim sobre la realització del rodatge. La sèrie va ser idea de Borja Cardelús, que va ser el director i guionista, i que va ser Secretari d'Estat de Medi Ambient. Van aconseguir suport financer de la Fundació Entorn i la idea se li va presentar al llavors Príncep d'Astúries Felip de Borbó, que va dir que acceptava fer-la amb dues condicions: no donar una imatge "oficial" sinó implicar-se realment en la realització dels documentals i que la sèrie servís per a remoure consciències sobre la necessitat de protegir el medi ambient.
En el documental el príncep no es limita a parlar de naturalesa, sinó que apareix al costat de membres de la vida rural i fent tasques quotidianes com la batuda de les olives, preparant un guisat o fent entrepans. Alguns pagesos amb els quals parla comenten en el documental les seves inquietuds sobre el medi ambient.
Entre altres animals el documental mostra llops, àguiles, mussols, piocs salvatges, abellerols, ansars, calamons, voltors i aufranys.

## Referències

* 1 2 3 4 Prades, Joaquina «El Príncipe defiende los valores ecologistas en la serie documental 'La España salvaje'». El País, 01-11-1996 [Consulta: 19 juny 2014].
* ↑ El príncipe Felipe presenta tres episodios inéditos de 'La España salvaje' en TVE-1, El País, 30 de desembre de 1999

## Enllaços externs

* La España salvaje a rtve.es a la carta
# Records de guerra

Records de guerra (títol original: In Country) és una pel·lícula estatunidenca dirigida per Norman Jewison el 1989. Ha estat doblada al català.

## Argument

Samantha Hughes no ha conegut mai el seu pare, Dwayne, mort al Vietnam uns dies abans el seu naixement. Amb 17 anys, ha acabat els seus estudis secundaris i s'interroga sobre el seu futur. Des que la seva mare, Irene, ha refet la seva vida a Lexington, Sam s'avorreix a la seva ciutat natal de Hopewell, en la qual no la reté més que un episòdic noviet, Lonnie, i l'oncle Emmett, amb el qual comparteix la casa. Aquest és un home estrany, inestable, un veterà del Vietnam que no ha pogut mai trobar el seu lloc a la societat. Viu presoner dels seus records i dels seus secrets. Sam s'interroga sobre aquest passat, del qual ningú no li vol parlar. Registra a les cartes de Dwayne i interroga Emmett sense parar, empenyent-lo a les seves últimes trinxeres.

## Repartiment

* Bruce Willis: Emmett Smith
* Emily Lloyd: Samantha Hughes
* Joan Allen: Irene
* Kevin Anderson: Lonnie
* John Terry: Tom
* Peggy Rea: Mamaw
* Judith Ivey: Anita
* Dan Jenkins: Dwayne
* Stephen Tobolowsky: Pete
* Jim Beaver: Earl
* Richard Hamilton: Grampaw
* Heidi Swedberg: Dawn
* Ken Jenkins: Jim Holly
* Jonathan Hogan: Larry
* Patricia Richardson: Cindy

## Referències

* ↑ «Records de guerra». esadir.cat.
* ↑ «In Country». The New York Times.
# Shepherdia

Shepherdia, anomenat en anglès: buffaloberries o bullberries, és un gènere de petits arbust dins la famíliae Elaeagnaceae.
Són plantes natives del nord i de l'oest d'Amèrica del Nord. Són plantes actinorizes, és a dir, no lleguminoses però que fan la fixació del nitrogen.

## Taxonomia

Té tres espècies:
* Shepherdia argentea — Silver buffaloberry.
* Shepherdia canadensis — Canada buffaloberry.
* Shepherdia rotundifolia — Round-leaf buffaloberry; endemisme del sud de Utah i el nord d'Arizona.

## Fruits

Són amargants, sovint s'ha dit que se'ls mengen els ossos abans d'hivernar per mantenir el seu greix.
Són comestibles pels humans i les gelades en milloren el gust.

## Referències

* ↑ «Shepherdia Nutt.». USDA PLANTS .
* ↑ «Silver buffaloberry».
* 1 2 Elias, Professor, Thomas S. Edible Wild Plants A North American Field Guide (Digitized online by Google books). Cengage Learning, 1983, p. 9–28, 258. ISBN 0-442-22254-8 [Consulta: 25 gener 2009].
# Comte-rei

Comte-rei és un recurs historiogràfic creat el segle xix per a referir-se a la doble dignitat (títol) que ostentaren els reis d'Aragó i comtes de Barcelona des del regnat d'Alfons el Cast, el primer sobirà que va reunir en la seva persona els títols de rei d'Aragó i comte de Barcelona, «primus rex et comes». Amb la creació d'aquesta locució es pretenia d'una banda reflectir la doble condició del titular, comte a Catalunya i rei a l'Aragó, i de l'altra es pretenia avantposar la titulació comtal per davant de la titulació reial, a fi de ressaltar una preeminència catalana.

## Crítica

L'historiador català Flocel Sabaté i Curull critica l'ús de la locució comte-rei perquè és un recurs historiogràfic que no respon a la realitat medieval, ja que des del «primer moment, el comte de Barcelona és el rei, tal com tothom s'hi adreça i tal com ell mateix es defineix», i indica que foren els mateixos sobirans els qui reivindicaren la seva dignitat (títol) de ser «reis», per a imposar-se sobre els barons dels país.

## Referències

* 1 2 Sabaté 1998, pàg. 379 « Des d'aquest primer moment, el comte de Barcelona és el rei, tal com tothom s'hi adreça i tal com ell mateix es defineix, en una interessada dinàmica que no farà res més que accentuar-se en els segles següents. La locució comte-rei, tan preuada pels qui valoren que en la seva concisió concisió s'hi resumeix tant la doble condició del titular, comte de Barcelona a Catalunya i rei a Aragó, com la preeminència catalana en avant posar-hi la titulació comtal, és doncs un recurs historiogràfic però no pas una realitat medieval, perquè per a tothom el sobirà és el rei, i aquest mateix insisteix en la consideració per a fomentar la puixança sobre els altres barons del país. »

## Bibliografia

Sabaté i Curull, Flocel «La noció d'Espanya a la Catalunya medieval». Acta historica et archaeologica mediaevalia, Nº 19, 1998, pp. 375-390. ISSN: 0212-2960 ISSN 0212-2960.
# Mecocerculus

Mecocerculus és un gènere d'ocells de la família dels tirànids (Tyrannidae).

## Taxonomia

Segons la Classificació del Congrés Ornitològic Internacional (versió 10.2, 2060) aquest gènere està format per 6 espècies:
* Mecocerculus poecilocercus - tiranet cuablanc.
* Mecocerculus hellmayri - tiranet de Hellmayr.
* Mecocerculus stictopterus - tiranet alabarrat.
* Mecocerculus leucophrys - tiranet gorjablanc.
* Mecocerculus calopterus - tiranet ala-rogenc.
* Mecocerculus minor - tiranet de ventre sulfuri.
# Recort

Recort és una obra de caràcter historiogràfic compilada per Gabriel Turell i finalitzada l'any 1476.
L'obra és una refosa poc acurada d'Histories e conquestes dels Reys de Arago e Comtes de Barcelona, escrita pel cavaller català mossèn Pere Tomic i que aleshores encara no havia estat impresa. A l'obra original de Tomic, Turell hi intercalà afegits de caràcter ideològic i històric. L'obra acaba amb un elogi d'Alfons V d'Aragó "el Magnànim"", però no conté cap referència al regnat de Joan II d'Aragó ni a la Guerra Civil catalana, que l'autor visqué. En la part original i pròpia de l'obra, en destaca també un elogi a l'estament dels ciutadans honrats de Barcelona, estament al qual ell pertanyia, així com a la seva riquesa i manera fastuosa de viure. Recort no fou publicat fins al 1894, i se'n feu una segona edició l'any 1950.

## Enllaços externs

* Manuscrit.
* Turell, Gabriel. Recort. 2a edició. Editorial Barcino, Ed. 1950. ISBN 978-84-7226-208-9. Arxivat 2018-04-09 a Wayback Machine.
# Torredenegó

Torredenegó és una de les tres entitats de població del municipi de Llobera (Solsonès). No té cap nucli de poblament agrupat. Només hi ha l'església parroquial de Santa Maria de Torredenegó, la rectoria i una casa.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 22 | 18 | 40 | 40 |
| 2001 | 0 | 0 | 0 | 22 | 18 | 40 | 40 |
| 2002 | 0 | 0 | 0 | 22 | 18 | 40 | 40 |
| 2003 | 0 | 0 | 0 | 21 | 18 | 39 | 39 |
| 2004 | 0 | 0 | 0 | 20 | 17 | 37 | 37 |
| 2005 | 0 | 0 | 0 | 20 | 16 | 36 | 36 |
| 2006 | 0 | 0 | 0 | 18 | 16 | 34 | 34 |
| 2007 | 0 | 0 | 0 | 19 | 16 | 35 | 35 |
| 2008 | 0 | 0 | 0 | 20 | 14 | 34 | 34 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
# Shenzhuangita

La shenzhuangita és un mineral de la classe dels sulfurs que pertany al grup de la calcopirita. Rep el nom en honor dels professors Shangyue Shen i Xiaoli Zhuang, qui van descobrir per primera vegada aquesta varietat de calcopirita rica en níquel al meteorit de Suizhou.

## Característiques

La shenzhuangita és un sulfur de fórmula química NiFeS₂. Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2018. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat al: type material is deposited in the mineralogical collections of the museo di storia naturale, università di firenze, via la pira 4, i-50121, firenze, italy, catalogue number 3238/i

## Formació i jaciments

Va ser descoberta al meteorit Suizhou, un grup de dotze pedres recollides a la localitat de Xihe (Hubei, República Popular de la Xina ) l'any 1986. També ha estat trobada al districte de Nong, a la província de Savannakhet (Laos). El meteorit i aquest indret són els únics de tot el planeta on ha estat descrita aquesta espècie mineral.

## Referències

* ↑ «Shenzhuangite» (en anglès). Mindat. [Consulta: 14 juny 2021].
* ↑ «Suizhou meteorite (Suizhou L6 chondrite), Xihe, Zengdu District (Cengdou District), Suizhou, Hubei, China» (en anglès). Mindat. [Consulta: 14 juny 2021].
# Comtats i senyories de Lotaríngia

La Lotaríngia va esdevenir ducat el 903 i fou partit el 959 en els ducat de Baixa Lotaríngia i ducat d'Alta Lotaríngia. El nom Lotaríngia fou substituït amb el temps pel de Lorena, del qual deriva.
* Comtat d'Aarschot
* Marca d'Anvers
* Comtat d'Arlon
* Comtat d'Astenois
* Comtat d'Avernas
* Comtat de Bar (després ducat de Bar)
* Comtat de Bastogne
* Comtat de Berg
* Marcgraviat de Bergen
* Comtat de Bidgau
* Comtat de Bliesgau
* Comtat de Blieskastel
* Comtat de Bonn
* Ducat de Brabant
* Senyoria de Breda
* Comtat de Brixey
* Comtat de Brugeron o de Brunengeruz
* Comtat de Brussel·les
* Comtat de Cambrai
* Comtat de Castres de Lorena
* Comtat de Charpeigne
* Comtat de Chaumont
* Comtat de Chiny
* Comtat de Clermont (Condroz)
* Comtat de Clervaux
* Comtat de Clèveris
* Comtat de Condroz (Clermont)
* Comtat de Duras
* Comtat de Durbuy
* Comtat d'Eifel
* Senyoria d'Esch
* Arquebisbat d'Estrasburg
* Comtat de Grandpre
* Comtat de Grez
* Comtat de Gueldre
* Comtat d'Hainaut
* Comtat d'Haspinga
* Comtat d'Hesbaye
* Comtat d'Holanda
* Comtat d'Horn
* Comtat d'Hüneburg
* Comtat d'Huy
* Comtat de Jülich
* Comtat de Kessel
* Comtat de Laroche
* Comtat de Lieja (Luihgau)
* Comtat de Limburg
* Comtat de Lomme
* Comtat de Longwy
* Comtat de Loon
* Comtat de Lovaina
* Comtat de Luxemburg
* Comtat de Luihgau (Lieja)
* Comtat de Maasgau o Masau
* Comtat de Mayenfeld
* Comtat de Metz
* Comtat de Moha
* Comtat de Moilla
* Comtat de Molbach
* Comtat de Montaigu
* Comtat de Mortagne de Lorena
* Comtat de Namur
* Comtat de Niedgau
* Comtat de Nurburg
* Comtat d'Ornois
* Comtat de Saargau
* Comtat de Saarbrücken (Sarrebruck)
* Comtat de Saintois
* Comtat de Salm
* Comtat de Saulnois
* Comtat de Sayn
* Comtat de Sorcy
* Comtat de Toneburg
* Comtat de Toul
* Comtat de Toxàndria
* Comtat de Tubalgo
* Comtat de Twenthe
* Bisbat d'Utrecht
* Comtat de Valenciennes
* Comtat de Vaudémont
* Comtat de Verdun
* Comtat de Vianden
* Comtat de Virneburg
* comtat d'Yvois (Woevre)
* Comtat de Zelanda
* Comtat de Zulpich
* Comtat de Zutphen
# Toshihide Saito

Toshihide Saito (Prefectura de Shizuoka, Japó, 20 d'abril de 1973) és un futbolista japonès.

## Selecció japonesa

Toshihide Saito va disputar 17 partits amb la selecció japonesa.

## Enllaços externs

* National Football Teams
* Japan National Football Team Database
# La mosca 2

La mosca 2 (títol original: The Fly II) és una pel·lícula de terror estatunidenca dirigida per Chris Walas, estrenada l'any 1989. És la continuació del film La Mosca, de David Cronenberg. Ha estat doblada al català.

## Argument

Han passat cinc anys des de la tràgica aventura de Seth Brundle. El seu fill, Martin Brundle, no és un nen com els altres. Criat en un laboratori, Martin creix solitari a una velocitat fulgurant. Molt intel·ligent, comença a perfeccionar les experiències del seu pare sobre la téléportation. Però « el nen » ha rebut del seu pare una herència d'una altra manera més terrorífica: alguns gens mutants que, a poc a poc, el van transformant en una criatura ignoble i molt més espantosa que el seu pare.

## Repartiment

* Eric Stoltz: Martin Brundle
* Daphne Zuniga: Beth Logan
* Lee Richardson: Anton Bartok
* John Getz: Stathis Borans
* Frank C. Turner: Shepard
* Ann Marie Lee: Dr. Jainway
* Gary Chalk: Scorby
* Saffron Henderson: Veronica « Ronnie » Quaife
* Harley Cross: Martin Brundle amb 10 anys
* Matthew Moore: Martin Brundle amb 4 anys
* Rob Roy: Wiley
* Andrew Rhodes: Hargis
* Pat Bermel: Mackenzie
* William S. Taylor: Dr. Trimble
* Jerry Wasserman: Simms
* Jeff Goldblum: Seth Brundle (vídeos) (no surt als crèdits)

## Al voltant de la pel·lícula

* El film és un remake del Retorn de la mosca, dirigit per Edward Bernds el 1959 i continuació de la pel·lícula La Mosca negra (1958).
* Eric Stoltz, que interpreta Martin Brundle, en principi havia d'encarnar el personatge principal a la trilogia de Retorn cap al futur i també es deia Martin: Martin "Marty" McFly.
* Geena Davis va ser convidada per interpretar de nou Veronica Quaife, però va rebutjar perquè el seu personatge no tenia al script cap desenvolupament.
* Daphne Zuniga, la futura coestrella de la sèrie Melrose Posa, va ser proposada pel productor executiu Mel Brooks amb qui ha treballat al film paròdic La Boja Història de l'espai pel paper de Beth Logan.
* En el despatx del guardià adormit, es pot veure el llibre The Shape of Rage: The films of David Cronenberg (cap al desè minut).
* Vincent De Onofrio i Keanu Reeves havien estat presseleccionats pel paper de Martin Brundle abans que Eric Stoltz no fos escollit.
* El monstre de Bartok és interpretat pel germà del realitzador, Mark Walas.

## Premis

* Premi Saturn pel millor film de terror, pel maquillatge i per la música, el 1991.

## Banda Original

La banda sonora ha estat composta per Christopher Young, un especialista del cinema de por:
* Fly II
* Come Fly with Me
* Fly Variacions
* Musca Domestica Metastasis
* Spider and the Fly
* More Is Coming
* Fly March
* Accelerated Brundle Disease
* Bay 17 Mysteries
* Bartok Barbaro
* What's the Magic Word?
* Dad

## Referències

* ↑ «La mosca 2». esadir.cat.
* ↑ «The Fly II». The New York Times.
* ↑ La Mosca 2 sobre Devil Dead
* 1 2 «trivia». ImdB.
# Raphael Schweda

Raphael Schweda (Rostock, 17 d'abril de 1976) va ser un ciclista alemany, professional des del 1997 al 2003. Un cop retirat va dirigir diferents equips.

## Palmarès

* 1996
** Vencedor d'una etapa de la Volta a Baviera
* 1998
** 1r al Gran Premi de Frankfurt sub-23
* 1999
** Vencedor d'una etapa de la Volta a Renània-Palatinat
* 2000
** 1r a la Volta a Nuremberg

### Resultats a la Volta a Espanya

* 2001. 104è de la classificació general
* 2003. 131è de la classificació general

### Resultats al Giro d'Itàlia

* 2002. 78è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Torrefacció

La torrefacció o l'acció de torrar, és un procés que consisteix a sotmetre a l'acció directa del foc o de calor i en contacte amb l'aire determinades substàncies, per tal de dessecar-les, de destruir-ne algun principi perjudicial, d'oxidar-les, etc.
Des del punt de vista químic, hom pot dir que la torrefacció és una calcinació que comporta l'oxidació del material tractat.
En alimentació s'anomena així al procés que consisteix a sotmetre un aliment a temperatures superiors a les de la dessecació, amb la qual cosa el producte sofreix caramel·lització dels sucres (reacció de Maillard) i piròlisi parcial, per tal d'aconseguir-hi el desenvolupament d'aromes i textures característiques. Per exemple s'empra la torrefacció en la fabricació del cafè, la xocolata i el maltatge per fer malt de cervesa fosca.

## Referències

* 1 2 «Torrefacció». Gran Enciclopèdia Catalana. Barcelona: Grup Enciclopèdia Catalana.
# Sharon Springs

«Sharon Springs» té aquests significats:
* Sharon Springs (Kansas), població dels Estats Units a l'estat de Kansas.
* Sharon Springs (Nova York), població dels Estats Units a l'estat de Nova York.
# Paula Broadwell

Paula Broadwell (Bismarck, 9 de novembre de 1972) Paula Dean Broadwell és una escriptora, periodista i exoficial militar estatunidenca. Va servir a l'exèrcit durant 20 anys, amb experiència i intel·ligència acadèmica a gairebé 70 països al voltant del món.
El 2012 va escriure al costat de Vernon Loeb All In: The Education of General David Petraeus, una biografia del llavors comandant de la missió Força Internacional d'Assistència per a la Seguretat, David Petraeus. És cofundadora i codirectora de la fundació Think Broader, una firma de consultoria que tracta el biaix de gènere en els mitjans de comunicació i en la societat en general.
També ha escrit per a publicacions com The New York Times, CNN Security Blog i el Boston Globe. El juny de 2009 i juny de 2011 Broadwell va assistir a reunions sobre política relacionades amb la situació a Afganistan i Pakistan a l'edifici executiu Eisenhower, el qual fa part del complex de la Casa Blanca.
El 2012, Broadwell va generar una forta controvèrsia en ser descoberta la seva relació extramarital amb el llavors director de la CIA, David Petraeus.

## Referències

* ↑ Shear, Michael D. «Woman Linked to Petraeus Is a West Point Graduate and Lifelong High Achiever.». The New York Times, 09-11-2012.
* ↑ Cowles, Gregory «Bestsellers February 26, 2012». The New York Times, 26-02-2012 [Consulta: 11 novembre 2012].
* ↑ «Petraeus resigns after affair with biographer turned up in FBI probe, Fox News confirms». Fox News, 09-11-2012.
* ↑ Morella, Michael «General David Petraeus's Leadership and Legacy». U.S. News & World Report, 17-02-2012.
* ↑ «Ending Media Bias - Think Broader». Arxivat de l'original el 13 març 2016. [Consulta: 17 març 2016].
* ↑ «Paula Broadwell's next chapter: Combating gender bias». [Consulta: 17 març 2016].
* ↑ Think Broader Foundation
* ↑ Broadwell, Paula«Women at War».The New York Times,2009.
* ↑ Broadwell, Paula«The growing role of women in terrorism».Boston Globe,2006.
* ↑ «Wanted: Women in top military roles Arxivat 2016-03-25 a Wayback Machine.».[Consulta: 17 març 2016].
* ↑ James Nye and Snejana Farberov«Revealed: White House lawyer gave Jill Kelley access to President's home THREE times (and Paula Broadwell's been there twice as well) |».[London],2012[Consulta: 2012].
* ↑ «Petraeus resigns after affair with biographer turned up in FBI probe, Fox News confirms». Fox News, 2012.
* ↑ ; Kindy, Kimberly; Wilson, Scott «Petraeus hoped affair would stay secret and he could keep his job as CIA director». The Washington Post, 2012.
* ↑ «Altman: Military can learn from Amazon's approach». TBO.com, 2014. Arxivat de l'original el 2017-07-29. [Consulta: 1r agost 2017].
# Colón

«Colón» té aquests significats:
* Economia/ numismàtica:
** Colón (moneda), tipus de moneda de l'Amèrica Central
** Colón costa-riqueny, moneda de Costa Rica
** Colón salvadorenc, moneda del Salvador fora de curs legal
* Toponímia:
** Colón (Entre Ríos), ciutat de la província d'Entre Ríos vora el riu Uruguai, a l'altra banda de Paysandú (Uruguai)
** Teatro Colón (Buenos Aires), teatre d'òpera de Buenos Aires
** Teatro de Cristóbal Colón (Bogotà) o Teatro de Cristóbal Colón, edifici de Bogotà que funciona com a teatre nacional colombià
** Colón (Cuba), poble a la província de Matanzas
** Archipiélago de Colón o illes Galápagos, arxipèlag al Pacífic de la República de l'Equador
** Plaza de Colón, una important plaça del centre de Madrid
** Teatro Colón (la Corunya), teatre de la Corunya
** Departament de Colón, departament d'Hondures de la costa del Carib
** Colón (Mèxic), municipi de Querétaro
** Colón (Panamà), capital de la província panamenya homònima
** Província de Colón, província panamenya
** Colón (Uruguai), localitat de l'Uruguai, ubicada al departament de Lavalleja
* Personatges:
** Carly Colón, lluitador professional de Puerto Rico
** Cristóbal Colón, navegant d'origen discutit
** Germà Colón i Domènech, filòleg castellonenc
* Miscel·lània: Vapor Colón, vaixell de vapor de l'Armada Espanyola construït a Londres a mitjans de 1849, i que prestà servei fins a 1882
# Mercè Sibina i Nogué

Mercè Sibina i Nogué és una periodista catalana especialitzada en informació cultural i teatral.
Els seus inicis van ser al diari El Punt a Girona, però aviat va passar-se al periodisme televisiu: primer als informatius de Telecinco i després a Televisió de Catalunya; des del 2004 treballa a la delegació de Girona d'aquest mitjà, i s'ha especialitzat en els temes relacionats amb la cultura. Cobreix el Festival MOT tant a Olot com a Girona, fent crítiques literàries, i des de fa anys el Festival Temporada Alta fent-ne de teatrals. També va presentar la 5a edició de la gala dels premis Carles Rahola.
Ha fet els documentals L'Espera, juntament amb Ester Bertran, i Temporada Alta: L'èxit de l'efímer (amb Samuel Colomer), guanyador el 2015 del premi Carles Rahola de comunicació local al millor projecte sobre comunicació periodística.

## Referències

* ↑ Torna ‘Apunts de temporada’ a Núvol, 9/10/2012
* ↑ Mercè Sibina Arxivat 2019-10-06 a Wayback Machine. al Festival MOT 2019
* ↑ Lliurats els V Premis Carles Rahola de Comunicació Local
* ↑ Projecció de "L'Espera", d'Ester Bertran i Mercè Sibina a la Casa de Cultura de Girona
* ↑ L’èxit de l'efímer a Temporada Alta
* ↑ El 33 busca darrere el teló les clàus de l'èxit del Temporada Alta a Diari de Girona, 1/12/2018
# Kamotoïta-(Y)

La kamotoïta-(Y) és un mineral de la classe dels carbonats. Rep el seu nom de la ciutat de Kamoto, a la República Democràtica del Congo, a on es troba la seva localitat tipus.

## Característiques

La kamotoïta-(Y) és un carbonat de fórmula química Y₂(UO₂)₄(CO₃)₃O₄·14H₂O. Va ser aprovada com a espècie vàlida per l'Associació Mineralògica Internacional l'any 1985. Cristal·litza en el sistema monoclínic.
Segons la classificació de Nickel-Strunz, la kamotoïta-(Y) pertany a «05.EA - Uranil carbonats, UO₂:CO₃ > 1:1» juntament amb els següents minerals: UM1997-24-CO:CaCuHU, urancalcarita, wyartita, oswaldpeetersita, roubaultita i sharpita.

## Formació i jaciments

Va ser descoberta a la ciutat de Kamoto, de la regió de l'Alt Katanga, a la República Democràtica del Congo. També ha estat descrita a la municipalitat de Murchison (Ontario, Canadà), a Jáchymov (regió de Karlovy Vary, República Txeca), a Wittichen (Baden-Württemberg, Alemanya), al llac Krøderen (Buskerud, Noruega) i a Giétroz (Valais, Suïssa).

## Referències

* ↑ «Kamotoite-(Y)» (en anglès). Mindat. [Consulta: 16 maig 2017].